Wok blong impruvum electoral roll
Electoral Ofis i nidim plante wok blong stretem electorol roll.
Gary Tavoa long Ofis blong Election i admitim long VBTC Nius se i gat plante nem blong kliarem long roll we i stap naoia.
Mr Tavoa i talem se oli kasem fulap komplen.
Hemi talem se samtaem pipol i no honest blong talem aot long Election ofis taem famili i ded o oli muv i ko long nara ples.
“I kat fulap ded man yet long roll we yumi nid blong karemaot olgeta,” Mr Tavoa i talemaot.
“Fulap man oli nomo liv long Vanuatu, oli ko liv ovasi be oli stil stap long electoral roll.
Mr Tavoa i talem se i gat ol law tu we i mekem se oli no save stretem vota list.
“Yumi nosave karemaot nem blong wan ded man kasem i kat wan ofisiol diklaresen blong talem se hemi ded,” Mr Tavoa i talem.
Ol samting ia i mekem se vota list i kat wan hae nmba we i stap be taem yumi tinktink i nidim plante wok long hem.”
Plante pipol oli bin nosave vot long ol national ID mo sam ol nem i stap long difren polling station.
eng_Latn tpi_Latn tpi_Latn als_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn